
ŠAKIŲ RAJONO SAVIVALDYBĖS ADMINISTRACIJOS DIREKTORIUS 

ĮSAKYMAS
DĖL GYVENTOJŲ IR CIVILINĖS SAUGOS SUBJEKTŲ PERSPĖJIMO IR INFORMAVIMO

2010 m. spalio 19 d. Nr. AT-1274
Šakiai


Vadovaudamasis Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 29 str. 8 d. 2 p., Lietuvos Respublikos civilinės saugos  įstatymo (Žin., 1998, Nr. 115-3230; 2009, Nr. 159-7207) 14 str. 16 ir 18 p., Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2010 m. birželio 28 d. įsakymu Nr.1-193  „Dėl gyventojų, valstybės ir savivaldybės institucijų ir įstaigų, kitų įstaigų, ūkio subjektų perspėjimo ir informavimo apie gresiančią ekstremaliąją situaciją, galimus padarinius, jų šalinimo priemones ir apsisaugojimo nuo ekstremaliosios situacijos būdus tvarkos aprašo patvirtinimo“ (Žin., 2010, Nr.80-4204) ir  Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2010 m. rugsėjo 23 d. įsakymu Nr.1-279 „Dėl priešgaisrinės apsaugos ir gelbėjimo departamento prie vidaus reikalų ministerijos direktoriaus 2010 m. birželio 28 d. įsakymo Nr. 1-193 „Dėl gyventojų, valstybės ir savivaldybių institucijų ir įstaigų, kitų įstaigų, ūkio subjektų perspėjimo ir informavimo apie gresiančią ekstremaliąją situaciją, galimus padarinius, jų šalinimo priemones ir apsisaugojimo nuo ekstremaliosios situacijos būdus tvarkos aprašo patvirtinimo“ pakeitimo“ (Žin., 2010, Nr.115-5911) bei atsižvelgdamas į Marijampolės apskrities priešgaisrinės gelbėjimo valdybos 2010 m. spalio 19 d. raštą Nr.V1-661 „Dėl projektų derinimo“:



1. T v i r t i n u  rajono savivaldybės perspėjamų ir informuojamų civilinės saugos subjektų sąrašą (pridedama).




2. Pavedu: 



2.1. Šakių rajono savivaldybės ekstremalių situacijų operacijų centro Informacijos valdymo ir visuomenės informavimo grupei parengti išankstinius pranešimų tekstus apie prognozuojamas ekstremaliąsias situacijas, galimus padarinius, jų šalinimo priemones ir rekomendacijas apie apsisaugojimo nuo ekstremaliųjų situacijų būdus;
2.2. 2.2.1. - 2.2.8. punktuose nurodytiems valstybės tarnautojams gavus nurodymą civilinės saugos perspėjimo tekstus perduoti:

2.2.1. rajono savivaldybės administracijos vyriausiajam specialistui – rajono savivaldybės Valstybės institucijoms;
2.2.2. rajono savivaldybės administracijos Bendrojo skyriaus vyresniajam specialistui – savivaldybės administracijos filialams – seniūnijoms;

2.2.3. rajono savivaldybės administracijos vyriausiajam specialistui – asmens sveikatos priežiūros įstaigoms; 
2.2.4. rajono savivaldybės administracijos Švietimo ir sporto skyriaus vedėjui – švietimo ir mokslo institucijoms;
2.2.5. rajono savivaldybės administracijos Ūkio skyriaus vedėjui – ūkio subjektams;

2.2.6. rajono savivaldybės administracijos vyresniajam specialistui – krašto apsaugos  institucijoms;


2.2.7. rajono savivaldybės administracijos Žemės ūkio skyriaus vedėjui – žemės ūkio subjektams;


2.2.8. rajono savivaldybės administracijos Kultūros ir turizmo skyriaus vedėjui – kultūros įstaigoms.

2.3. Šakių rajono savivaldybės ekstremalių situacijų operacijų centro Informacijos valdymo ir visuomenės informavimo grupei parengtą tekstą, suderinus su Ekstremalių situacijų komisija, perduoti Marijampolės apskrities priešgaisrinei gelbėjimo valdybai, kad būtų paskelbtas per regioninius transliuotojus.



3. Įpareigoju: 



3.1. seniūnus organizuoti seniūnijų gyventojų perspėjimą vadovaujantis patvirtintomis seniūnijos gyventojų perspėjimo ir informavimo tvarkomis;



3.2. Marijampolės apskrities priešgaisrinės gelbėjimo valdybos viršininko 2010 m. rugsėjo 9 d. įsakymu Nr.V-70 paskirtus Marijampolės apskrities priešgaisrinės gelbėjimo valdybos Šakių priešgaisrinės gelbėjimo tarnybos budinčių pamainų pareigūnus, gavus rajono savivaldybės administracijos direktoriaus arba rajono savivaldybės ekstremaliosios situacijos operacijų vadovo nurodymą, įjungti centralizuoto valdymo elektros sirenas;

3.3. Marijampolės apskrities vyriausiojo policijos komisariato Šakių rajono policijos komisariatą turimomis automobiliuose garsinėmis priemonėmis skelbti gyventojams pranešimo tekstą.

3.4. valstybės ir savivaldybės institucijų ir įstaigų, kitų įstaigų, ūkio subjektų vadovus operatyviai patvirtinti pranešimo gavimo faktą ir informuoti darbuotojus bei aplinkinius gyventojus.


4. Pripažįstu netekusiais galios Šakių rajono savivaldybės administracijos direktoriaus 2005 m. gruodžio 5 d. įsakymą Nr.AT-938 „Dėl Šakių rajono savivaldybės Valstybės institucijų, rajono savivaldybės administracijos struktūrinių teritorinių padalinių, ūkio subjektų bei įstaigų perspėjimo apie ekstremalią situaciją tvarkos tvirtinimo“ ir 2006 m. lapkričio 8 d. įsakymą Nr.AT-1385 „Dėl Šakių rajono savivaldybės gyventojų perspėjimo ir informavimo tvarkos tvirtinimo“.

